നിയന്ത്രണങ്ങളിലെ ഇളവ് സ്വാഗതാര്ഹം: മര്ച്ചന്റ്സ് അസോ. തൊടുപുഴ: കോവിഡ് നിയന്ത്രണങ്ങളില് ഇളവുകള് ഏര്പ്പെടുത്തിയത് സ്വാഗതാര്ഹമെന്ന് തൊടുപുഴ മര്ച്ചന്റ്സ് അസോസിയേഷന്. ഹോട്ടലുകളില് ഇരുന്നു ഭക്ഷണം കഴിക്കുന്നതിനും മറ്റും ഇളവുകള് അനുവദിച്ചത് വ്യാപാരമേഖലയ്ക്ക് ഉണര്വേകും. എന്നാല് പകുതി സീറ്റെന്ന നിയന്ത്രണം കുടുംബത്തോടൊപ്പം ഭക്ഷണം കഴിക്കാന് വരുന്നവര്ക്ക് ബുദ്ധിമുട്ട് ഉണ്ടാക്കും. കുടുംബാംഗങ്ങള്ക്ക് ഒരുമിച്ചിരുന്നു ഭക്ഷണം കഴിക്കാന് അനുവദിക്കണം. തട്ടുകടകള്ക്ക് രാത്രികാലങ്ങളില് കൂടുതല് സമയം പ്രവര്ത്തിക്കാന് അനുവാദം കൊടുക്കണമെന്ന് അസോസിയേഷന് സെക്രട്ടറിയേറ്റ് യോഗം സര്ക്കാരിനോട് ആവശ്യപ്പെട്ടു. അസോസിയേഷന് പ്രസിഡന്റ് രാജു തരണിയില് അധ്യക്ഷത വഹിച്ചു. നാസര് സൈര, പി.ജി. രാമചന്ദ്രന്, സാലി എസ്. മുഹമ്മദ്, പി.അജീവ്, ടോമി സെബാസ്റ്റ്യന്, ഷെരീഫ് സര്ഗം ബെന്നി ഇല്ലിമൂട്ടില് തുടങ്ങിയവര് പ്രസംഗിച്ചു. ഭാരവാഹികള്തൊടുപുഴ: ഖാദിബോര്ഡ് എംപ്ലോയിസ് അസോസിയേഷന് ജില്ലാ ഭാരവാഹികളെ തെരഞ്ഞെടുത്തു. റോജന് സാം പ്രസിഡന്റ്, സാബു എബ്രഹാം വൈസ് പ്രസിഡന്റ്, ടി.കെ. സജിമോന്സെക്രട്ടറി, പി.കെ. സജിജോയിന്റ് സെക്രട്ടറി, എ.വി. ജിഷട്രഷറര്, വി. സില്വി ജോസ്വനിത സബ് കമ്മറ്റി കണ്വീനര്, ലിന്റ മേരിഓഡിറ്റര്, പി.ജി. ഷൈല, ബിന്ദു കൃഷ്ണകമ്മറ്റി അംഗങ്ങള്.